**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за земјоделство, шумарство и водостопанство |
| Назив на предлоготна закон: | Предлог закон за изменување и дополнување на Законот за земјоделство и рурален развој  |
| Одговорно лице и контакт информации: |  |
| Вид на Извештај | [x] Нацрт[ ] Предлог  |
| Обврската за подготовка на предлоготна закон произлегува од: | [ ] Годишната програма за работа на Владата на Република Македонија[ ] НПАА[x] Заклучок на Владата на Република Македонија[ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | / |
| Дали нацрт извештајот содржи информации согласно прописите кои се однесуваат на класифицираните информации  | [ ] Да[x] Не |
| Датум на објавување на нацрт Извештајот на ЕНЕР: | Декември 2017 година |
| Датум на доставување на нацрт Извештајот доМинистерството за информатичко општество и администрација: | Декември 2017 година |
| Датум на добивање на мислењето од Министерството за информатичко општество и администрација: |  |
| Рок за доставување на предлоготна закон до Генералниот секретаријат  | Јануари 2017 година |

**1. Опис на состојбите во областа и дефинирање на проблемот**

*1.1 Опис на состојбите*

Со законот за изменување и дополнување на законот за земјоделство и рурален развој Службен весник бр.25/15) покрај веќе претходно предвидените услови (земјоделските стопанства да немаат парични обврски спрема Министерството за земјоделство) за користење на подршка по програмите за финасиска подршка во земјоделството и руралниот развој, се воспостави и нов услов а тоа е дека земјоделските стопанства не треба да имаат и обврски по основ на неплатени даноци и придонеси за кои е надлежна Управата за јавни приходи. Ваквиот дополнителен услов предизвика проблеми во имплеметацијата на програмите уште во тековната 2015 година, поради што се одложи примената на истиот за една година, проблемите не се отстранија ниту во текот на 2016 година поради што повторно се одложи примената уште за една година, а проблемите не се надминати и во текот на 2017 година. Со цел да се овозможи непречена реализација на финансиската подршка во земјоделството со предложениот закон се предлага за корисниците на средствата согласно Законот за земјоделство и рурален развој да престанат да важат условите за подмирени обврски по други основи кои не е во областа на земјоделството односно обврски за кои е надлежна Управата за јавни приходи. Истовремено со законот се предлага во иднина за корисниците на средствата согласно Законот за земјоделство и рурален развој да престанат да важи и условот за подмирени обврски по основ на обврски по склучени договори за користење на средства од компензациони фондови од странска помош за кои е надлежно министерството.

Со овој закон исто така се предлага и воведување на нова помош за земјоделските стопанства која треба да овозможи намалување на трошоците за земјоделското производство и поконкурентно земјоделско производство. Имено со овој закон се предлага кофинансирање на трошоците за набавка на гориво за земјоделското производство до 50% со што значително ќе се влијае на намалувањето на трошоците на земјоделските стопанства за земјоделското производство.

*1.2 Причини за проблемите кои се предмет на разгледување*

 Суштинските разлики (временски и процедурални) во начинот на утврдување на обврските по основ даноци и придонеси од една страна и обврските по основ на субвенции од друга страна, кои се резултат пред се на различните политики кои треба да се реализираат преку тие процедури (УЈП треба да наплаќа даноци и придонеси во строго утврдени постапки во законите од даночната сфера и кои треба да доведат до реализација на планираната приходна страна на Буџетот на РМ а пак процедурите за исплата на подршката во земјоделството се во насока да се обезбеди навремена исплата на подршката по различни мерки односно да се обезбеди за еден ист корисник подршката по различни мерки да ја добива во различен период согласно календарот за исплата на подршката односно согласно потребите на земјоделците, го отежнуваат процесот на изнаоѓање на решенија кои нема да биде на штета на едната или на другата политика односно да се овозможи истовремено ефикасна и навремена наплата на даноците и придонесите и ефикасна и навремена исплата на субвенциите.

 Воочени слабости во конкурентноста на земјоделското производство во Република Македонија.

**2. Цели на предлог регулативата**

Да се овозможи непречена реализација на финансиската подршка во земјоделството со предложениот закон се предлага за корисниците на средствата согласно Законот за земјоделство и рурален развој да престанат да важат условите за подмирени обврски по други основи кои не е во областа на земјоделството односно обврски за кои е надлежна Управата за јавни приходи. Истовремено со законот се предлага во иднина за корисниците на средствата согласно Законот за земјоделство и рурален развој да престанат да важи и условот за подмирени обврски по основ на обврски по склучени договори за користење на средства од компензациони фондови од странска помош за кои е надлежно министерството.

Со овој закон исто така се предлага и воведување на нова помош за земјоделските стопанства која треба да овозможи намалување на трошоците за земјоделското производство и поконкурентно земјоделско производство. Имено со овој закон се предлага кофинансирање на трошоците за набавка на гориво за земјоделското производство до 50% со што значително ќе се влијае на намалувањето на трошоците на земјоделските стопанства за земјоделското производство.

**3. Можни решенија (опции)**

*3.1 Опис на решението „не прави ништо“*

Моменталното решение не овозможува непречена реализација на финансиската подршка во земјоделството.

*3.2 Опис на можните решенија (опции) за решавање на проблемот*

Со предложенопто решение ќе се надминат идентификуваните проблеми.

1. **Проценка на влијанијата на регулативата**

 *Можни позитивни и негативни влијанија од секоја од опциите:*

* 1. *Економски влијанија*

 Понудената опција нема да предизвика трошоци за економијата во областа и нема да има директно влијание врз малите и средни претпријатија и други економски субјекти.

* 1. *Фискални влијанија*

Средствата потребни за реализација на законот ќе се обезбедат од буџетот на Република Македонија, раздел 14004 - Агенција за финансиска поддршка на земјоделството и руралниот развој, програма 2-Финансиска поддршка во земјоделството и руралниот развој, потпрограма 20 Финансиска поддршка во земјоделството, ставка 464 - разни трансфери во висина од 310.000.000 денари годишно.

*4.3 Социјални влијанија*

Предложените решенија нема директно да влијааат врз намалување на сиромаштијата, заштитата и унапредувањето на здравјето, заштитата и унапредувањето на човековите права и родовата еднаквост, заштита на ранливите групи и обесправените.

*4.4 Влијанија врз животната средина*

Со предложените решенија нема да се влијае директно врз воздухот, почвата, нема да има ефект на стаклена градина, бучава, био-диверзитет, а со тоа што нема влијание врз наведените делови на природата, нема да има ниту директно или индиректно влијание врз здравјето на луѓето.

*4.5 Административни влијанија и трошоци –*

*а) трошоци за спроведување*

За спроведување на Предлог на законот за изменување и дополнување на Законот за земјоделство и рурален развој не е потребно обезбедување на финансиски средства

*б)трошоци за почитување на регулативата*

 Со предложените законски решенија не се предлага воведување на нови административни оптоварувања, формалности и трошоци, односно не се предвидени нови трошоци за издавање на лиценци, дозволи и друго за правните и физичките лица, со што не се влијае врз конкурентноста.

**5. Консултации**

*5.1 Засегнати страни и начин на вклучување*

Министерството земјоделство, шумарство и водостопанство ќе оствари консултации со невладините организации од областа на земјоделството, стручната јавност и надлежните државни институции.

* 1. *Преглед на добиените и вградените мислења*

*5.3 Мислењата кои не биле земени предвид и зошто*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија(опции)*

Опција 1. Да не се донесе предложениот закон.

Опција 2. Да се донесе предложениот закон.

 Доколку се пристапи кон опцијата 1 („не прави ништо“) ќе остане на сила постојното законско решение, а со тоа детектираната и нотирана неможност за непречена реализација на финансиската подршка во земјоделството и слабата конкурентност на земјоделското производтсво..

 Доколку се прифати опцијата 2 ќе се овозможи непречена реализација на финансиската подршка во земјоделството и ќе се создадат услови за подобрување на конкурентноста на земјоделското производство..

* 1. *Ризици во спроведувањето и примената на секое од можните решенија (опции)*

 Ризикот од спроведувањето на решението содржано во опцијата 1 е задоцнета и ненавремена финансиска подршка во земјоделството и понекункурентно земјоделско производство.

 Не се утврдени ризици за спроведување на решението содржано во опција 2.

* 1. *Препорачано решение со образложение*

Да се донесе предложениот закон поради потребата од континуирано подобрување условите на земјоделските стопанства за конкурентно земјоделско производство.

**7. Спроведување на препорачаното решение**

* 1. *Потреба од менување на закони и подзаконска регулатива во областа или други сродни области*

Со донесување на предметниот закон, не се предизвикува потреба од менување на други закони

* 1. *Потребни подзаконски акти и рок за нивно донесување*

 Со предложениот закон не се предвидени донесување на нови подзаконски акти.

* 1. *Органи на државната управа, државни органи и други органи надлежни за спроведување*

 Владата на Репубука Македонија, Министерство за земјоделство, шумарство и водостопанство и Агенцијата за финансиска подршка во земјоделството и руралниот развој.

*7.4 Активности за обезбедување на ефикасно спроведување на предлогот на закон*

Министерството за земјоделство, шумарство и водостопанство ќе преземе активности за целосна имплементација на предметните решенија

**8. Следење и евалуација**

*8.1 Начин на следење на спроведувањето*

 Резултатите од предложените законски решенија ќе се следат преку континуирано следење на примената на предложениот закон.

* 1. *Евалуација на ефектите од предлоготна закон и рокови*

Евалуацијата на спроведувањето на овој закон ќе биде правена низ призмата на ефикасноста на постапувањето на Министерството за земјоделство, шумарство и водостопанство и Агенцијата за финансиска подршка во земјоделство во спроведувањето на новопредложените мерки за помош на земјоделскиот сектор..

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум:\_\_\_\_\_\_\_\_\_\_\_\_\_ ..................................................**

 **потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**потпис на министерот**